सैमसंग जल्द ही अपने गैलेक्सी S4 का का सक्सेसर बनाने की तैयारी में हैं। जी हां,साउथ कोरियन कंपनी गैलेक्सी S5 बनाने की तैयारी में है। सूत्रों का कहना है कि यह फोन HTC वन के जैसा होगा। जानकारी के मुताबिक, इस नए फोन में एल्यूमीनियम बॉडी होगी।
यह फोन कंपनी के लेटेस्ट डिजाइन डायरेक्शन 'डिजाइन 3.0' के तहत बनाया जा रहा है। इसकी मैटालिक बॉडी इस फोन को एक शानदार लुक देगी। इसकी मैटालिक बॉडी के चलते यह कहा जा रहा है कि ये फोन नए एचटीसी वन से इंसपायर किया गया है। गौरतलब है कि एचटीसी वन अब तक का एकलौता ऐसा फोन है जिसमें मेटल बॉडी है।
सैमसंग की 'डिजाइन 3.0' टेकनोलॉजी के तहत फोन के बाहरी लुक पर ज्यादा ध्यान दिया जाएगा। इसके साथ ही इस फोन में कई नए फीचर्स भी होंगे जा यूजर को काफी पसंद आएंगे। गैलेक्सी S4 कंपनी के'डिजाइन 2.0' के हिसाब से बनाया गया था। अब नया गैलेक्सी इसके एक लेवल ऊपर है।
सैमसंग गैलेक्सी सीरीज का यह पहला फोन होगा जिसमें लुक्स को लेकर काफी तैयारी की गई है। इसके पहले किसी सैमसंग फोन में मैटल बॉडी नहीं लॉन्च की गई है।
इस बात से ये तो साफ है कि फोन का लुक काफी धांसू होगा लेकिन, एक बात और भी है कि इस फोन की स्क्रीन फ्लैक्सिबल नहीं होगी। गैलेक्सी फोन बाजार में खासे लोकप्रिय हैं। अभी तक यह फोन पॉलीकार्बोनेट बॉडी में आते थे अब यह नया बदलाव कितना फायदेमंद होता है।
hin_Deva hin_Deva hin_Deva hin_Deva hin_Deva